b'\n_START_ARTICLE_\nLenny Kuhr\n_START_SECTION_\nGlasbena pot\n_START_PARAGRAPH_\nLenny Kuhr je za\xc4\x8dela svojo glasbeno pot leta 1967 s prepevanjem francoskih \xc5\xa1ansonov. Leta 1969 je zastopala Nizozemsko na Pesmi Evrovizije s skladbo De Troubadour, ki jo je napisala sama (besedilopisec David Hartsema). S tremi drugimi dr\xc5\xbeavami (Francija, \xc5\xa0panija, Zdru\xc5\xbeeno kraljestvo) si je delila prvo mesto, saj so vse 4 dr\xc5\xbeave prejele enako \xc5\xa1tevilo to\xc4\x8dk, evrovizijskih pravil o ravnanju v takih primerih pa \xc5\xa1e ni bilo._NEWLINE_V zgodnjih 70. letih je bila uspe\xc5\xa1nej\xc5\xa1a v Franciji kot v svoji domovini. S pesmijo Jesus Christo se je povzpela na vrh francoskih glasbenih lestvic. V 80-ih je njena skladba Visite postala velika uspe\xc5\xa1nica na Nizozemskem; pesem je izvajala skupaj s skupino Les Poppys. Odtlej je izdala ve\xc4\x8d plo\xc5\xa1\xc4\x8d, a brez ve\xc4\x8djih uspehov._NEWLINE_Leta 1982 je gostovala na nizozemskem nacionalnem evrovizijskem izboru Nationaal Songfestival.\n_START_SECTION_\nZasebno \xc5\xbeivljenje\n_START_PARAGRAPH_\nLenny Kuhr je prestopila v judovstvo. Poro\xc4\x8dena je z Robom Frankom, iz prej\xc5\xa1njega zakona ima dve h\xc4\x8deri. \xc5\xbdivi v Izraelu.'